Oʻzbekiston Respublikasi Prezidentining 2022-yil 12-apreldagi “Muhandislik-kommunikatsiya tarmoqlari uchun yer uchastkalarini ajratish tartibini takomillashtirish chora-tadbirlari toʻgʻrisida”gi PQ–204-son qaroriga oʻzgartirishlar kiritish toʻgʻrisida
(resolution, 2023-02-27)

Oʻzbekiston Respublikasi Prezidentining 2022-yil 21-dekabrdagi “Yangi Oʻzbekiston maʼmuriy islohotlarini amalga oshirish chora-tadbirlari toʻgʻrisida”gi PF-269-son Farmoniga muvofiq, shuningdek, Qishloq xoʻjaligiga moʻljallangan va oʻrmon fondi yerlarining yer fondi toifalarini oʻzgartirish masalalarini koʻrib chiqish boʻyicha Hukumat komissiyasi faoliyatini takomillashtirish maqsadida: 1. Oʻzbekiston Respublikasi Prezidentining 2022-yil 12-apreldagi “Muhandislik-kommunikatsiya tarmoqlari uchun yer uchastkalarini ajratish tartibini takomillashtirish chora-tadbirlari toʻgʻrisida”gi PQ-204-son qaroriga ilovaga muvofiq oʻzgartirishlar kiritilsin. 2. Vazirlar Mahkamasi ikki oy muddatda Qishloq xoʻjaligiga moʻljallangan va oʻrmon fondi yerlarining yer fondi toifalarini oʻzgartirish masalalarini koʻrib chiqish boʻyicha Hukumat komissiyasi toʻgʻrisidagi nizomni tasdiqlasin. 3. Mazkur qarorning ijrosini nazorat qilish Oʻzbekiston Respublikasining Bosh vaziri A.N. Aripov zimmasiga yuklansin. 1. 3-bandning uchinchi — sakkizinchi xatboshilari quyidagi mazmundagi uchinchi — toʻqqizinchi xatboshilar bilan almashtirilsin: “Oʻzbekiston Respublikasi Prezidenti maslahatchisining oʻrinbosari Hukumat komissiyasi raisi, Qishloq xoʻjaligi vazirligi Hukumat komissiyasining ishchi organi hisoblanadi; Hukumat komissiyasi koʻrib chiqishi uchun masalalar Qoraqalpogʻiston Respublikasi Vazirlar Kengashi Raisi, viloyatlar va Toshkent shahri hokimlari, shuningdek, ular bilan kelishgan holda respublika davlat boshqaruvi organlarining birinchi rahbarlari tomonidan ishchi organga Vazirlar Mahkamasi tomonidan belgilanadigan yagona talablar asosida kiritiladi; ishchi organ Suv xoʻjaligi vazirligi, Qurilish va uy-joy kommunal xoʻjaligi vazirligi va Kadastr agentligi tizimi xodimlari bilan birga joyiga chiqqan holda har bir taklif Yer kodeksining 44 va 45-moddalarida hamda boshqa qonunchilik hujjatlarida belgilangan talablarga muvofiqligini oʻrganadi, oʻrganish yakunlari boʻyicha oʻz xulosasini Hukumat komissiyasiga taqdim etadi; Hukumat komissiyasi yigʻilishi, qoida tariqasida, har oyda bir marotaba uning raisi yoki ishchi organi tashabbusi bilan oʻtkaziladi; Hukumat komissiyasi har bir taklif va u yuzasidan ishchi organ xulosasini koʻrib chiqadi va qaror qabul qiladi; Hukumat komissiyasining qarori bayon shaklida rasmiylashtiriladi, bayonga Yer kodeksining 9-moddasiga muvofiq Oʻzbekiston Respublikasi Prezidentining va (yoki) Vazirlar Mahkamasining farmoyishi loyihasi ilova qilinadi, bayon va farmoyish loyihasi uni yoqlab ovoz berganlar tomonidan imzolanadi; Hukumat komissiyasi aʼzolari tomonidan imzolangan Oʻzbekiston Respublikasi Prezidentining va (yoki) Vazirlar Mahkamasining farmoyishi loyihasi ishchi organ tomonidan Vazirlar Mahkamasiga kiritiladi, bunda mazkur loyihalarni boshqa idoralar bilan kelishish talab etilmaydi”. 2. 2-ilovaning matni quyidagi tahrirda bayon etilsin: 1. Sh.M. Gʻaniyev — Oʻzbekiston Respublikasi Prezidenti maslahatchisining oʻrinbosari, Komissiya raisi 2. A.B. Voitov — qishloq xoʻjaligi vaziri, Komissiya raisi oʻrinbosari 3. Sh.R. Xamrayev — suv xoʻjaligi vaziri 4. F.J. Poʻlatov — Kadastr agentligi direktori 5. N.J. Bakirov — Oʻrmon xoʻjaligi agentligi direktori 6. Lavozimiga koʻra — Bosh prokuror oʻrinbosari 7. N.Q. Xolmurodov — investitsiyalar, sanoat va savdo vazirining birinchi oʻrinbosari 8. O.A. Pekos — raqamli texnologiyalar vazirining birinchi oʻrinbosari 9. D.K. Adilov — qurilish va uy-joy kommunal xoʻjaligi vaziri oʻrinbosari 10. A.O. Qobilov — togʻ-kon sanoati va geologiya vaziri oʻrinbosari 11. S.A. Nishanbayev — ichki ishlar vaziri oʻrinbosari 12. A.N. Karimov — adliya vaziri oʻrinbosari 13. Lavozimiga koʻra — Qoraqalpogʻiston Respublikasi Vazirlar Kengashi Raisining, viloyatlar hokimlarining qishloq va suv xoʻjaligi masalalari boʻyicha oʻrinbosarlari 14. Lavozimiga koʻra — Bosh vazir kotibiyati masʼul xodimi, Komissiya kotibi